CELEX: 32016R2225
Language: sl
Date: 2016-12-05 00:00:00
Title: Izvedbena uredba Komisije (EU) 2016/2225 z dne 5. decembra 2016 o uvrstitvi določenega blaga v kombinirano nomenklaturo

10.12.2016   
               
               
                  SL
               
               
                  Uradni list Evropske unije
               
               
                  L 336/25
               
            IZVEDBENA UREDBA KOMISIJE (EU) 2016/2225
      z dne 5. decembra 2016
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 5. decembra 2016
         
            
               Za Komisijo
            
            Stephen QUEST
            
               Generalni direktor
            
            
               Generalni direktorat za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Opis blaga
                  
                  
                     Uvrstitev
                     (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Cilindrični izdelek pretežno iz jekla (razen iz litega jekla) dolžine približno 35 cm in s premerom približno 19 cm na najširšem delu (tako imenovano kolo za gosenice). Sestoji iz naslednjih glavnih delov: cilindrično ohišje s stopničastim obodom za vodilo verige, visoko polirana gred ter dve bronasti puši in dva obročka na obeh koncih.
                     Izdelek je namenjen za uporabo z gosenično verigo na goseničnem bagru v povezavi z drugimi podobnimi kolesi za gosenice za vzdolžno in prečno vodenje gosenične verige.
                     Glej sliko (*1)
                     
                  
                  
                     8431 49 80 
                  
                  
                     Uvrstitev opredeljujejo splošni pravili 1 in 6 za razlago kombinirane nomenklature (KN), opomba 2(b) k oddelku XVI ter besedilo oznak KN 8431 , 8431 49  in 8431 49 80 .
                     Uvrstitev pod tarifno številko 8708  kot deli ali pribor za motorna vozila s tarifnimi številkami 8701  do 8705  je izključena, ker izdelek ni namenjen za uporabo v motornih vozilih, iz te tarifne številke. Izdelek ima objektivne značilnosti (velikost in oblika) kolesa za gosenice, ki je namenjen za uporabo z gosenično verigo na goseničnem bagru, uvrščeno pod tarifno številko 8429 .
                     Izdelek se zato uvrsti pod oznako KN 8431 49 80  kot deli, primerni za uporabo izključno ali pretežno s stroji s tarifnimi številkami 8425  do 8430 , ki niso iz litega jekla.
                  
               
            (*1)  Slika je samo informativne narave.